# Z M L U V A č. 25

o nájme nebytových priestorov, uzatvorená podľa zákona č. 116/1990 Zb. o nájme a podnájme nebytových priestorov a § 663 a nasl. občianskeho zákonníka.

**PRENAJÍMATEĽ: Stredná odborná škola**

**Mierová 1973/79**

**066 01 Humenné**

**Zastúpená:**

**IČO: 00617750**

**DIČ: 2021166037**

**DIČ DPH: SK2021166037**

**Bankové spojenie:**

**NÁJOMCA : Fedor Briľák**

**Starinská 153**

**066 01 Humenné**

**Článok I.**

**Predmet a účel zmluvy**

Prenajímateľ je správcom nehnuteľnosti, ktorej vlastníkom je Prešovský samosprávny kraj. Nehnuteľnosť sa nachádza na pozemku parc. č. 3309/2 v k.ú. Humenné, zapísanej na LV č. 8359.

Prenajímateľ dáva nájomcovi do nájmu nebytový priestor na rekreačnú telesnú výchovu.

Prenajímateľ prenecháva nájomcovi do prenájmu telocvičňu na ulici Družstevnej 1475 v Humennom. Príslušenstvom k telocvični sú šatňa, sprchy a sociálne zariadenie.

**Článok II.**

**Doba nájmu**

Nájomná zmluva sa uzatvára na dobu určitú od 01.09.2013 – 30.06.2014. Konkrétne každý piatok od 18.30-19.30 hod.

## Článok III.

## Výška a splatnosť nájomné

Výška nájomného bola stanovená dohodou vo výške 1,- € osoba/hodina.

Zmluvné strany sa dohodli, že nájomca uhradí dohodnutú finančnú čiastku na účet prenajímateľa na základe faktúry vystavenej podľa počtu odtrénovaných hodín do 7 dní odo dňa jej doručenia alebo v hotovosti do pokladne školy.

**Článok IV.**

**Práva a povinnosti prenajímateľa a nájomcu**

Prenajímateľ je povinný umožniť nájomcovi užívať telocvičňu za podmienok dohodnutých touto zmluvou.

Nájomca je povinný riadne a včas platiť nájomné.

Nájomca je povinný užívať telocvičňu len na účel dohodnutý touto zmluvou a len pre svoje potreby.

V čase svojej prítomnosti zodpovedá za zariadenie a inventár telocvične a ostatných priľahlých priestorov.

Nájomca je povinný uhrádzať náklady na odstránenie škôd, ktoré spôsobil užívaním, alebo poškodením užívaných predmetov.

Pri užívaní priestorov je nájomca povinný dodržiavať všetky vnútorné predpisy, ktoré sa vzťahujú na predmet nájmu.

Otváranie, zatváranie a upratovanie objektu telocvične po dohode s nájomcom zabezpečuje školník Strednej odbornej školy na Družstevnej ulici.

**V.**

**Skončenie nájmu**

Nájom sa končí uplynutím doby uvedenej v článku II.

Pred uplynutím dojednanej doby sa nájom skončí písomnou dohodou zmluvných strán alebo výpoveďou.

Výpovedná lehota je jeden mesiac a začína plynúť prvý deň mesiaca nasledujúceho po doručení výpovede druhej zmluvnej strane.

**VI.**

## Záverečné ustanovenia

Obe zmluvné strany svojimi podpismi potvrdzujú, že ustanoveniam tejto zmluvy porozumeli čo do obsahu i rozsahu, tieto vyjadrujú ich slobodnú vôľu a zaväzujú sa ich dobrovoľne plniť.

Táto zmluva je vyhotovená v dvoch rovnopisoch, z ktorých jeden obdrží nájomca a jeden prenajímateľ.

Táto zmluva je platná dňom podpisu oboma zmluvnými stranami a účinnosť nadobudne dňom po dni jej zverejnenia na WEB sídle prenajímateľa.

V Humennom 28.08.2013